stanford-oval/wikipedia huggingface dataset:
รายพระนามฟาโรห์
ช่วงสมัยระหว่างกลางที่สามแห่งอียิปต์ > ราชวงศ์ที่ยี่สิบเอ็ด

บทความหลัก: ราชวงศ์ที่ยี่สิบเอ็ดแห่งอียิปต์
ราชวงศ์ที่ยี่สิบเอ็ดมีศูนย์กลางอำนาจอยู่ที่เมืองทานิสและเป็นราชวงศ์ที่ค่อนข้างอ่อนแอ ตามทฤษฎีแล้ว ฟาโรห์จากราชวงศ์ดังกล่าวทรงเป็นผู้ปกครองราชอาณาจักรอียิปต์ทั้งหมด แต่ในทางปฏิบัติแล้วอิทธิพลของพระองค์ได้จำกัดอยู่เพียงแค่อียิปต์ล่างเท่านั้น ซึ่งทรงปกครองตั้งแต่ 1077 ถึง 943 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เฮดจ์เคเปอร์เร-เซตป์เอนเร | เนสบาเนบดเจดที่ 1 (สเมนเดสที่ 1) | ทรงอภิเษกสมรสกับเทนต์อามุน ซึ่งเป็นพระราชธิดาของฟาโรห์รามเสสที่ 11 | 1077–1051 ปีก่อนคริสตกาล |
|  | เนเฟอร์คาเร | อเมนเอมนิซู | การครองราชย์จำนวนสี่ปีที่คลุมเครือ | 1051–1047 ปีก่อนคริสตกาล |
|  | อาอาเคเปอร์เร | พาเซบาคาเอนนูอิตที่ 1 (ซูเซนเนสที่ 1) | เป็นพระโอรสของพิเนดจ์เอมที่ 1 ซึ่งทรงเป็นมหาปุโรหิตแห่งอามุน ทรงปกครองเป็นระยะเวลา 40 ถึง 51 ปี ทรงมีชื่อเสียงจากสุสานของพระองค์ที่ทานิส รู้จักกันในนาม "ฟาโรห์เงิน" เนื่องจากโลงพระบรมศพเงินอันงดงามที่พระองค์ทรงถูกฝังไว้ ทรงเป็นหนึ่งในผู้ปกครองที่มีอำนาจมากที่สุดของราชวงศ์ | 1047–1001 ปีก่อนคริสตกาล |
|  | อูเซอร์มาอัตเร | อเมนเอมโอเพ | เป็นพระราชโอรสของฟาโรห์ซูเซนเนสที่ 1 | 1001–992 ปีก่อนคริสตกาล |
|  | อาอาเคเปอร์เร เซเทปเอนเร | โอซอร์คอน ผู้อาวุโส | ทรงเป็นบุตรชายของโชเชงค์ เอ ซึ่งเป็นประมุขผู้ยิ่งใหญ่แห่งเมชเวส (ลิเบีย) หรือเรียกพระองค์ว่า โอซอร์คอร์ | 992–986 ปีก่อนคริสตกาล |
|  | เนทเจอร์อิเคเปอร์เร-เซปต์เอนอามุน | ซิอามุน | ไม่ทราบพระชาติกำเนิดของพระองค์ ทรงเป็นฟาโรห์ที่มรงโปรดให้สร้างสิ่งปลูกสร้างขึ้นอย่างกว้างขวางในช่วงสมัยระหว่างกลางที่สาม พระองค์ทรงเป็นผู้ปกครองที่มีอำนาจมากที่สุดคนหนึ่งของราชวงศ์ | 986–967 ปีก่อนคริสตกาล |
|  | มิตเคเปอร์อูเร | พาเซบาคาเอนนูอิตที่ 2 (ซูเซนเนสที่ 2) | เป็นพระโอรสของพิเนดจ์เอมที่ 2 ซึ่งทรงเป็นมหาปุโรหิตแห่งอามุน | 967–943 ปีก่อนคริสตกาล |
ช่วงสมัยระหว่างกลางที่สามแห่งอียิปต์ > ราชวงศ์ที่ยี่สิบเอ็ด > มหาปุโรหิตแห่งอามุนที่ธีบส์

บทความหลัก: มหาปุโรหิตแห่งอามุน
ถึงแม้ว่าจะไม่ใช่ฟาโรห์อย่างเป็นทางการ แต่มหาปุโรหิตแห่งอามุนที่ธีบส์ก็ทรงเป็นผู้ปกครองอียิปต์บนโดยพฤตินัยในช่วงสมัยราชวงศ์ที่ยี่สิบเอ็ดแห่งอียิปต์ ซึ่งปรากฏการบันทึกพระนามลงในคาร์ทูชและฝังพระบรมศพไว้ในสุสานหลวง
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เฮมเนทเจอร์เทปเอนอามุน | เฮอร์อิฮอร์ ซิอามุน | ทรงปกครองทางใต้ในเมืองธีบส์ ส่วนฟาโรห์รามเสสที่ 11 ทรงปกครองจากทางเหนือในเมืองไพ-รามเสส ข้อมูลบางแหล่งได้ระบุว่าพระองค์อาจจะทรงขึ้นครองราชย์ต่อจากพิอังค์ | 1080–1074 ปีก่อนคริสตกาล |
|  | พิอังค์ | พิอังค์ | ข้อมูลบางแหล่งได้ระบุว่าพระองค์อาจจะทรงขึ้นครองราชย์ก่อนหน้าจากเฮอร์อิฮอร์ | 1074–1070 ปีก่อนคริสตกาล |
|  | เคเปอร์คาวรา เซเทปเอนอามุน | พิเนดจ์เอมที่ 1 เมริอามุน | เป็นพระราชโอรสของพิอังค์ และเป็นพระราชบิดาของฟาโรห์ซูเซนเนสที่ 1 | 1070–1032 ปีก่อนคริสตกาล |
|  | — | มาซาฮาร์ตา | เป็นพระราชโอรสของพิเนดจ์เอมที่ 1 | 1054–1045 ปีก่อนคริสตกาล |
|  | — | ดเจดคอนซูเอฟอังค์ | เป็นพระราชโอรสของพิเนดจ์เอมที่ 1 | 1046–1045 ปีก่อนคริสตกาล |
|  | เฮมเนทเจอร์เทปอิเอนอามุน | เมนเคเปอร์เร | เป็นพระราชโอรสของพิเนดจ์เอมที่ 1 | 1045–992 ปีก่อนคริสตกาล |
|  | — | เนสบาเนบดเจดที่ 2 (สเมนเดสที่ 2) | เป็นพระราชโอรสของเมนเคเปอร์เร | 992–990 ปีก่อนคริสตกาล |
|  | — | พิเนดจ์เอมที่ 2 | เป็นพระราชโอรสของเมนเคเปอร์เร และเป็นพระราชบิดาของฟาโรห์ซูเซนเนสที่ 2 | 990–976 ปีก่อนคริสตกาล |
| — | ทิตเคเปอร์อูเร | เฮมเนทเจอร์เทปอิเอนอามุน พาเซบาคาเอนนูอิต (ซูเซนเนสที่ 3) | อาจจะทรงเป็นพระองค์เดียวกันกับฟาโรห์ซูเซนเนสที่ 2 โดยทั่วไปแล้วพระองค์หรือพิเนดจ์เอมที่ 2 ถือว่าทรงเป็นมหาปุโรหิตแห่งอามุนพระองค์สุดท้ายที่เชื่อว่าพระองค์ทรงเป็นเหมือนฟาโรห์ | 976–943 ปีก่อนคริสตกาล |
ช่วงสมัยระหว่างกลางที่สามแห่งอียิปต์ > ราชวงศ์ที่ยี่สิบสอง

บทความหลัก: ราชวงศ์ที่ยี่สิบสองแห่งอียิปต์
ฟาโรห์ของราชวงศ์ที่ยี่สิบสองเป็นชาวลิเบีย ปกครองระหว่าง 943 ถึง 728 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เฮดจ์เคเปอร์เร เซตป์เอนเร | โชเชงค์ที่ 1 เมริอามุน | ทรงเป็นบุตรชายของนิมลอต เอ เป็นพระภราดรของโอซอร์คอน ผู้อาวุโส และทรงเป็นประมุขผู้ยิ่งใหญ่แห่งเมชเวส (ชาวลิเบีย) อาจจะทรงเป็นชิแชกตามที่ปรากฏในพระคัมภีร์ไบเบิล | 943–922 ปีก่อนคริสตกาล |
|  | เซเคมเคเปอร์เร เซเทปเอนเร | โอซอร์คอนที่ 1 เมริอามุน | เป็นพระราชโอรสของฟาโรห์โชเชงค์ที่ 1 | 922–887 ปีก่อนคริสตกาล |
|  | เฮกาเคเปอร์เร เซเทปเอนเร | โชเชงค์ที่ 2 เมริอามุน | ทรงเป็นฟาโรห์ผู้คลุมเครือ อาจจะทรงเป็นผู้แย่งชิงพระราชบัลลังก์ | 887–885 ปีก่อนคริสตกาล |
| — | ทุตเคเปอร์เร | โชเชงค์ที่ 2 บี | ทรงเป็นฟาโรห์ผู้คลุมเครือ ตำแหน่งจามลำดับเวลายังไม่แน่ชัด | ทศวรรษที่ 880 ก่อนคริสตกาล |
|  | เฮดจ์เคเปอร์เร เซเทปเอนอามุน | ฮาร์ซิเอเซ เมริอามุน เอ | ทรงเป็นกบฏผู้คลุมเครือที่ธีบส์ | 880–860 ปีก่อนคริสตกาล |
|  | เฮดจ์เคเปอร์เร เซเทปเอนเร | ทาเคลอตที่ 1 เมริอามุน | เป็นพระราชโอรสของฟาโรห์โอซอร์คอนที่ 1 | 885–872 ปีก่อนคริสตกาล |
|  | อูเซอร์มาอัตเร เซเทปเอนอามุน | โอซอร์คอนที่ 2 เมริอามุน | เป็นพระราชโอรสของฟาโรห์ทาเคลอตที่ 1 | 872–837 ปีก่อนคริสตกาล |
|  | อูเซอร์มาอัตเร เซตป์เอนเร | โชเชงค์ที่ 3 เมริอามุน | — | 837–798 ปีก่อนคริสตกาล |
|  | เฮดจ์เคเปอร์เร เซเทปเอนเร | โชเชงค์ที่ 4 เมริอามุน ซาบาสต์ เนทเจอร์เฮกาอิอูนู | — | 798–785 ปีก่อนคริสตกาล |
|  | อูเซอร์มาอัตเร เซตป์เอนเร | ปามิ เมริอามุน | — | 785–778 ปีก่อนคริสตกาล |
|  | อาอาเคเปอร์เร | โชเชงค์ที่ 5 | — | 778–740 ปีก่อนคริสตกาล |
|  | อูเซอร์มาอัตเร | โอซอร์คอนที่ 4 | — | 740–720 ปีก่อนคริสตกาล |
ช่วงสมัยระหว่างกลางที่สามแห่งอียิปต์ > ราชวงศ์ที่ยี่สิบสาม

บทความหลัก: ราชวงศ์ที่ยี่สิบสามแห่งอียิปต์
ราชวงศ์ที่ยี่สิบสามมีผู้ปกครองเป็นชาวลิเบีย ซึ่งศูนย์กลางอำนาจตั้งอยู่ที่เมืองเฮราคลีโอโพลิส และเมืองธีบส์ ซึ่งปกครองตั้งแต่ 837 ถึง 735 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รสมัย |
| --- | --- | --- | --- | --- |
|  | เฮดจ์เคเปอร์เร เซตป์เอนเร | ทาเคลอตที่ 2 ซิเอเซเมริอามุน | ก่อนหน้านี้คิดว่าทรงเป็นฟาโรห์จากราชวงศ์ที่ยี่สิบสอง ซึ่งในปัจจุบันเป็นที่ทราบในฐานะผู้ทรงสถาปนาราชวงศ์ที่ยี่สิบสามแห่งอียิปต์ | 837–813 ปีก่อนคริสตกาล |
|  | อูเซอร์มาอัตเร เซตป์เอนอามุน | เมริอามุน เปดูบาสต์ที่ 1 | ทรงก่อกบฏโดยที่ยึดเมืองธีบส์จากฟาโรห์ทาเคลอตที่ 2 | 826–801 ปีก่อนคริสตกาล |
| — | — | ยูพุดที่ 1 เมริอามุน | ทรงเป็นผู้สำเร็จราชการร่วมกับฟาโรห์เปดูบาสต์ | 812–811 ปีก่อนคริสตกาล |
| — | อูเซอร์มาอัตเร เมริอามุน | โชเชงค์ที่ 6 เมริอามุน | ทรงเป็นผู้สืบพระราชบัลลังก์ต่อจากฟาโรห์เปดูบาสต์ | 801–795 ปีก่อนคริสตกาล |
|  | อูเซอร์มาอัตเร เซตป์เอนอามุน | โอซอร์คอนที่ 3 ซาอิเซตเมริอามุน | เป็นพระราชโอรสของฟาโรห์ทาเคลอตที่ 2 ทรงได้ยึดเมืองธีบส์คืนแล้วทรงประกาศพระองค์ขึ้นเป็นฟาโรห์ | 795–767 ปีก่อนคริสตกาล |
|  | อูเซอร์มาอัตเร-เซตป์เอนอามุน | ทาเคลอตที่ 3 เมริอามุน ซาอิเซตเมริอามุน | ทรงขึ้นครองราชย์ร่วมกับฟาโรห์โอซอร์คอนที่ 3 ผู้เป็นพระราชบิดาในช่วง 5 ปีแรกแห่งการครองราชย์ | 773–765 ปีก่อนคริสตกาล |
|  | อูเซอร์มาอัตเร-เซตป์เอนอามุน | เมริอามุน รุดอามุน | เป็นพระราชโอรสพระองค์เล็กของฟาโรห์โอซอร์คอนที่ 3 และเป็นพระภราดรของฟาโรห์ทาเคลอตที่ 3 | 765–762 ปีก่อนคริสตกาล |
| — | อูอัสเนทเจอร์เร/เฮดจ์เคเปอร์เร เซเทปเอนเร | โชเชงค์ที่ 7 ซาอิเซตเมริอามุน | ปรากฏหลักฐานที่เกี่ยวข้องกับพระองค์น้อยมาก | — |

ฟาโรห์รุดอามุนทรงถูกสืบทอดพระราชอำนาจต่อที่เมืองธีบส์ โดยผู้ปกครองท้องถิ่น
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เมนเคเปอร์เร | อินิ | ทรงครองราชย์เฉพาะบริเวณเมืองธีบส์เท่านั้น | 762 ปีก่อนคริสตกาล – ไม่ทราบ |
ช่วงสมัยระหว่างกลางที่สามแห่งอียิปต์ > ราชวงศ์ที่ยี่สิบสี่

บทความหลัก: ราชวงศ์ที่ยี่สิบสี่แห่งอียิปต์
ราชวงศ์ที่ยี่สิบสี่เป็นราชวงศ์ที่ปกครองเป็นระยะเวลาสั้นๆ เมืองหลวงของราชวงศ์ตั้งอยู่ในเขตตะวันตกของดินดอนสามเหลี่ยมปากแม่น้ำไนล์ (เมืองซาอิส) มีเพียงฟาโรห์จำนวนสองพระองค์ ซึ่งปกครองตั้งแต่ 732 ถึง 720 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เชปเซสเร | เทฟนัคต์ | — | 732–725 ปีก่อนคริสตกาล |
|  | วาคาเร | บาเคนเรเนฟ (บ็อกคอริส) | — | 725–720 ปีก่อนคริสตกาล |
ช่วงสมัยระหว่างกลางที่สามแห่งอียิปต์ > ราชวงศ์ที่ยี่สิบห้า

บทความหลัก: ราชวงศ์ที่ยี่สิบห้าแห่งอียิปต์
ชาวนิวเบียได้บุกรุกอียิปต์ล่างและได้ครองพระราชบัลลังก์แห่งอียิปต์ในช่วงรัชสมัยของฟาโรห์ปิเย ถึงแม้ว่าพระองค์จะควบคุมเมืองธีบส์และอียิปต์บนในช่วงปีแรก ๆ แห่งการครองราชสมบัติของพระองค์ แต่การพิชิตอียิปต์ของฟาโรห์ปิเยในบริเวณอียิปต์ล่างนั้นได้ทำให้เกิดการสถาปยนาราชวงศ์ยี่สิบห้าขึ้น ซึ่งปกครองจนถึง 656 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | อูเซอร์มาอัตเร | ปิเย | ทรงเป็นกษัตริย์แห่งนิวเบีย ซึ่งทรงพิชิตอียิปต์ในปีที่ 20 แห่งการครองราชย์ พระองค์ทรงครองราชย์อย่างน้อย 24 ปี หรืออาจจะมากกว่า 30 ปี | 744–714 ปีก่อนคริสตกาล ตามเฟรเดริก ปายโรโด |
|  | ดเจดคาอูเร | เชบิตคู | เชื่อว่าพระองค์ทรงเป็นผู้สืบทอดพระราชบัลลังก์ของฟาโรห์ชาบากาจนถึงคริสต์ทศวรรษที่ 2010 | 714–705 ปีก่อนคริสตกาล ตามเฟรเดริก ปายโรโด |
|  | เนเฟอร์คาเร | ชาบาคา | เชื่อว่าพระองค์ทรงเป็นผู้ปกครองก่อนหน้าของฟาโรห์เชบิตคูจนถึงคริสต์ทศวรรษที่ 2010 | 705–690 ปีก่อนคริสตกาล ตามเฟรเดริก ปายโรโด |
|  | คูอิเนเฟอร์เทมเร | ทาฮาร์กา | เสด็จสวรรตเมื่อ 664 ปีก่อนคริสตกาล | 690–664 ปีก่อนคริสตกาล |
|  | บาคาเร | ทันต์อมานิ | ทรงสูญเสียการควบคุมในอียิปต์บนเมื่อ 656 ปัก่อนคริสตกาล เมื่อฟาโรห์พซัมติกที่ 1 ได้ทรงขยายพระราชอำนาจไปยังธีบส์ในปีเดียวกันนั้น | 664–653 ปีก่อนคริสตกาล |
ในที่สุดผู้ปกครองก็ถูกขับไล่กลับไปยังนิวเบีย ซึ่งทรงได้สถาปนาพระราชอาณาจักรที่นาปาตา (656–590 ปีก่อนคริสตกาล) และต่อมาที่เมโรวี (590 ปีก่อนคริสตกาล – ค.ศ. 500)
สมัยปลายแห่งอียิปต์โบราณ

บทความหลัก: สมัยปลายแห่งอียิปต์โบราณ
สมัยปลายแห่งอียิปต์โบราณเริ่มตั้งแต่ประมาณ 664 ถึง 332 ปีก่อนคริสตกาล และรวมถึงเป็นระยะเวลาแห่งการปกครองโดยชาวอียิปต์พื้นเมืองและชาวเปอร์เซีย
สมัยปลายแห่งอียิปต์โบราณ > ราชวงศ์ที่ยี่สิบหก

บทความหลัก: ราชวงศ์ที่ยี่สิบหกแห่งอียิปต์
ราชวงศ์ที่ยี่สิบหกปกครองระหว่าง 664 ถึง 525 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เมนอิบเร? อิร์อิบเร? | เทฟนัคต์ที่ 2 (สเตฟินาเตส) | ทรงพระนาม สเตฟินาเตส ตามบันทึกของแมนิโธ พระองค์อาจจะเป็นเชื้อพระวงศ์จากราชวงศ์ที่ยี่สิบสี่แห่งอียิปต์ และเป็พระราชบิดาของฟาโรห์เนโคที่ 1 | 685–678 ปีก่อนคริสตกาล |
| — | — | เนคาอูบา (เนเคปซอส) | ทรงพระนาม เนเคปซอส ตามบันทึกของแมนิโธ มีการสงสัยเกี่ยวกับการมีอยู่ของพระองค์ | 678–672 ปีก่อนคริสตกาล |
|  | เมนเคเปอร์เร | เนคาอูที่ 1 (เนโคที่ 1) | ทรงถูกสังหารโดยกองกำลังชาวคูชที่รุกรานเมื่อ 664 ปีก่อนคริสตกาลในรัชสมัยของฟาโรห์ทันต์อมานิ และพระองค์เป็นพระราชบิดาของฟาโรห์พซัมติกที่ 1 | 672–664 ปีก่อนคริสตกาล |
ฟาโรห์พซัมติกที่ 1 ซึ่งเป็นพระราชโอรสและทรงเป็นผู้สืบทอดพระราชบัลลังก์ต่อจากฟาโรห์เนคาอูที่ 1 ทรงสามารถรวมราชอาณาจักรอียิปต์ได้อีกครั้งและได้รับการยอมรับโดยทั่วไปว่าทรงเป็นผู้สถาปนาราชวงศ์ที่ยี่สิบหกแห่งอียิปต์
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | วาอิบเร | พซัมติกที่ 1 (ซัมเมติคัสที่ 1) | ทรงรวมราชอาณาจักรอียิปต์อีกครั้ง พระองค์เป็นพระราชโอรสของฟาโรห์เนโคที่ 1 และเป็นพระราชบิดาของฟาโรห์เนโคที่ 2 | 664–610 ปีก่อนคริสตกาล |
|  | เวเฮมอิบเร | เนคาอูที่ 2 (เนโคที่ 2) | เป็นไปได้มากว่าจะทรงเป็นฟาโรห์ที่ถูกกล่าวถึงในหนังสือหลายเล่มของพระคัมภีร์และมรณกรรมของโยสิยาห์ พระองค์เป็นพระราชโอรสของฟาโรห์พซัมติกที่ 1 และเป็นพระราชบิดาของฟาโรห์พซัมติกที่ 2 | 610–595 ปีก่อนคริสตกาล |
|  | เนเฟอร์อิบเร | พซัมติกที่ 2 (ซัมเมติคัสที่ 2) | เป็นพระราชโอรสของฟาโรห์เนโคที่ 2 และเป็นพระราชบิดาของฟาโรห์อพริส | 595–589 ปีก่อนคริสตกาล |
|  | ฮาอาอิบเร | วาอิบเร (อพริส) | ทรงหนีออกจากอียิปต์หลังจากที่ฟาโรห์อามาซิสที่ 2 (ซึ่งเป็นนายพลในขณะนั้น) ทรงประกาศพระองค์เป็นฟาโรห์หลังจากสงครามกลางเมือง พระองค์เป็นพระราชโอรสในฟาโรห์พซัมติกที่ 2 | 589–570 ปีก่อนคริสตกาล |
|  | คเนมอิบเร | อาโมสที่ 2 (อามาซิสที่ 2) | พระองค์ทรงเป็นผู้ปกครองที่ยิ่งใหญ่พระองค์สุดท้ายของอียิปต์ก่อนการพิชิตของเปอร์เซีย ตามที่นักประวัติศาสตร์ชาวกรีก เฮโรโดตัส ได้บันทึกไว้ว่า พระองค์ทรงมีพระชาติกำเนิดเป็นสามัญชน พระองค์เป็นพระราชบิดาของฟาโรห์พซัมติกที่ 3 | 570–526 ปีก่อนคริสตกาล |
|  | อังค์คาเอนเร | พซัมติกที่ 3 (ซัมเมติคัสที่ 3) | เป็นพระราชโอรสของฟาโรห์อามาซิสที่ 2 ทรงปกครองประมาณหกเดือนก่อนที่จะทรงพ่ายแพ้ต่อเปอร์เซียในยุทธการที่เปลูเซียม และทรงต่อมาถูกสำเร็จในข้อหาพยายามก่อการกบฏ | 526–525 ปีก่อนคริสตกาล |
สมัยปลายแห่งอียิปต์โบราณ > ราชวงศ์ที่ยี่สิบเจ็ด

บทความหลัก: ราชวงศ์ที่ยี่สิบเจ็ดแห่งอียิปต์
อียิปต์ถูกยึดครองโดยจักรวรรดิเปอร์เซียเมื่อ 525 ปีก่อนคริสตกาล และสถาปนาตั้งขึ้นเป็นมณฑลให้เป็นส่วนหนึ่งของจักรวรรดิจนถึงเมื่อ 404 ปีก่อนคริสตกาล จักรพรรดิแห่งจักรวรรดิอะคีเมนิดทรงได้รับการยอมรับว่าทรงเป็นฟาโรห์ในช่วงเวลาดังกล่าว ซึ่งได้สถาปนาเป็นราชวงศ์ที่ยี่สิบเจ็ดแห่งอียิปต์
| รูปภาพ | พระนามครองราชย์ | พระนาม | คำอธิบาย | รัชสมัย |
| --- | --- | --- | --- | --- |
|  | เมซุตเร | แคมไบดเจต (แคมไบซีสที่ 2) | หลังจากการพ่ายแพ้ของฟาโรห์พซัมติกที่ 3 ในยุทธการที่เปลูเซียม ทำให้จักรวรรดิเปอร์เซียเข้ามายึดครองอียิปต์เมื่อ 525 ปีก่อนคริสตกาล | 525 – 1 กรกฎาคม 522 ปีก่อนคริสตกาล |
| — | — | บาร์ดิยา (สเมอร์ดิส) / เกามาตา | เป็นพระราชโอรสของจักรพรรดิไซรัสมหาราช | 522 ปีก่อนคริสตกาล |
|  | เซเทตอูเร | เดริอุช (ดาริอุสที่ 1) | ทรงขึ้นครองพระราชบัลลังก์โดยทรงโค่นพระราชบัลลังก์ของเกามาตา | 522 – พฤศจิกายน 486 ปีก่อนคริสตกาล |
|  | — | เคชายารุชา (เซิร์กซีสที่ 1) | ทรงถูกลอบปลงพระชนม์โดยอาร์ตาบาร์นุสแห่งเปอร์เซีย | พฤศจิกายน 486 – ธันวาคม 465 ปีก่อนคริสตกาล |
| — | — | อาร์ตาบาร์นุสแห่งเฮอร์เคเนีย | — | 465-464 ปีก่อนคริสตกาล |
|  | — | อารุตาคชาชาส (อาร์ตาเซิร์กซีสที่ 1) | เสด็จสวรรคตเมื่อ 424 ปีก่อนคริสตกาล | 464–424 ปีก่อนคริสตกาล |
| — | — | เซิร์กซีสที่ 2 | ผู้อ้างสิทธิ์ครองพระราชบัลลังก์ | 424–423 ปีก่อนคริสตกาล |
| — | — | ซ็อกเดียนุส | ผู้อ้างสิทธิ์ครองพระราชบัลลังก์ | 423 – กรกฎาคม 423 ปีก่อนคริสตกาล |
|  | — | ดาริอุสที่ 2 | เสด็จสวรรคตเมื่อ 404 ปีก่อนคริสตกาล | กรกฎาคม 423 – มีนาคม 404 ปีก่อนคริสตกาล |
การก่อกบฏโดยชาวพื้นเมืองหลายครั้งที่เกิดขึ้นในช่วงราชวงศ์ที่ยี่สิบเจ็ดแห่งอียิปต์
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เซเฮอร์อูอิบเร | เปทูบาสทิสที่ 3 | กบฏชาวอียิปต์พื้นเมืองในบริเวณดินดอนสามเหลี่ยมปากแม่น้ำไนล์ | 522/21–520 ปีก่อนคริสตกาล |
| — | อาโมส? เนบคาเอนเร? | ซัมเมติคัสที่ 4 | สันนิษฐานว่าเป็นผู้นำการก่อกบฏชาวอียิปต์พื้นเมือง ซึ่งช่วงเวลากบฏยังคงคลุมเครืออยู่ | อาจจะคริสต์ทศวรรษที่ 480 ปีก่อนคริสตกาล |
สมัยปลายแห่งอียิปต์โบราณ > ราชวงศ์ที่ยี่สิบแปด

บทความหลัก: ราชวงศ์ที่ยี่สิบแปดแห่งอียิปต์
ราชวงศ์ที่ยี่สิบแปดปกครองเพียง 6 ปี ตั้งแต่ 404 ถึง 398 ปีก่อนคริสตกาล โดยมีเพียงฟาโรห์พระองค์เดียว
| รูปภาพ | พระนาม | คำอธิบาย | รัชสมัย |
| --- | --- | --- | --- |
|  | อามุนดิอิร์ซู (อไมร์เตอุส) | ทรงเป็นเชื้อพระวงศ์ของฟาโรห์จากราชวงศ์ที่ยี่สิบหกแห่งซาอิส ทรงได้ขับไล่ชาวเปอร์เชียออกไปจากอียิปต์ | 404–398 ปีก่อนคริสตกาล |
สมัยปลายแห่งอียิปต์โบราณ > ราชวงศ์ที่ยี่สิบเก้า

บทความหลัก: ราชวงศ์ที่ยี่สิบเก้าแห่งอียิปต์
ราชวงศ์ยี่สิบเก้าปกครองระหว่าง 398 ถึง 380 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | บาเอนเร เมริเนทเจอร์อู | เนฟาอารุดที่ 1 (เนเฟริเตสที่ 1) | หรือที่เรียกพระนามได้อีกว่า เนเฟริเตส พระองค์ทรงเอาชนะฟาโรห์อไมร์เตอุสในการสู้รบและทรงสำเร็จโทษพระองค์ | 398–393 ปีก่อนคริสตกาล |
|  | คเนมมาอัตเร เซเทปเอนคเนมู | ฮาคอร์ (อะคอริส) | เป็นพระราชโอรสของฟาโรห์เนฟาอารุดที่ 1 | ประมาณ 392 – ประมาณ 391 ปีก่อนคริสตกาล |
|  | อูเซอร์เร เซเทปเอนพทาห์ | พาเชอร์อิเอนมุต (พซัมมูธิส) | อาจจะทรงปลดฟาโรห์ฮาคอร์ลงจากพระราชบัลลังก์เป็นระยะเวลาหนึ่งปี | ประมาณ 391 ปีก่อนคริสตกาล |
|  | คเนมมาอัตเร เซเทปเอนคเนมู | ฮาคอร์ (อะคอริส) | ทรงยึดพระราชบัลลังก์จากฟาโรห์พซัมมูธิส | ประมาณ 390 – ประมาณ 379 ปีก่อนคริสตกาล |
| — | — | เนฟาอารุดที่ 2 (เนเฟริเตสที่ 2) | ทรงถูกปลดออกจากพระราชบัลลังก์และน่าจะทรงถูกสังหารโดยฟาโรห์เนคทาเนโบที่ 1 หลังจากทรงปกครองได้เพียง 4 เดือน พระองค์เป็นพระราชโอรสของฟาโรห์ฮาคอร์ | ประมาณ 379 ปีก่อนคริสตกาล |
สมัยปลายแห่งอียิปต์โบราณ > ราชวงศ์ที่สามสิบ

บทความหลัก: ราชวงศ์ที่สามสิบแห่งอียิปต์
ราชวงศ์ที่สามสิบปกครองตั้งแต่ 380 ปีก่อนคริสตกาล จนกระทั่งอียิปต์กลับเข้าอยู่มาภายใต้การปกครองของเปอร์เซียอีกครั้งเมื่อประมาณ 343 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เคเปอร์คาเร | เนคต์เนเบฟ (เนคทาเนโบที่ 1) | ยังทราบในอีกพระนามว่า เนคต์เนเบฟ พระองค์เป็นผู้เนรเทศและน่าจะปลงพระชนม์ฟาโรห์เนเฟอริเตสที่สอง และเป็นผู้ก่อตั้งราชวงศ์อียิปต์ที่ปกครองโดยชาวอียิปต์เป็นราชวงศ์สุดท้าย พระองค์เป็นพระราชบิดาของฟาโรห์เจดฮอร์ | 379/8–361/0 ปีก่อนคริสตกาล |
|  | อิริมาอัตเอนเร | ดเจดเฮอร์ (ทีออส) | ทรงเป็นผู้สำเร็จราชการร่วมกับฟาโรห์เนคทาโบที่ 1 ซึ่งเป็นพระราชบิดาของพระองค์ ตั้งแต่ประมาณ 365 ปีก่อนคริสตกาล พระองค์ถูกโค่นพระราชบัลลังก์โดยฟาโรห์เนคทาเนโบที่ 2 ด้วยความช่วยเหลือของอาเกซิลาอุสที่ 2แห่งสปาร์ตา | 361/0–359/8 ปีก่อนคริสตกาล |
|  | สเนดจ์เอมอิบเร เซเทปเอนอันฮูร์ | นัคต์ฮอร์เฮบิต เมริฮัตฮอร์ (เนคทาเนโบที่ 2) | ทรงเป็นผู้ปกครองพระองค์สุดท้ายของอียิปต์โบราณตามที่แมนิโธบันทึกไว้ | 359/8–341/0 ปีก่อนคริสตกาล |
สมัยปลายแห่งอียิปต์โบราณ > ราชวงศ์ที่สามสิบเอ็ด

บทความหลัก: ราชวงศ์ที่สามสิบเอ็ดแห่งอียิปต์
อียิปต์ได้ตกอยู่ภายใต้การควบคุมของเปอร์เซียอีกครั้ง ผู้ปกครองชาวเปอร์เซียปกครองระหว่าง 343 ถึง 332 ปีก่อนคริสตกาล ได้รับการแต่งตั้งเป็นครั้งคราวเป็นราชวงศ์สามสิบเอ็ด
| รูปภาพ | พระนาม | คำอธิบาย | รัชสมัย |
| --- | --- | --- | --- |
|  | อาตาเซอร์ซีสที่สาม | อียิปต์ตกอยู่ในการปกครองของชาวเปอร์เซียอีกครั้ง | 343-338 ปีก่อนคริสตกาล |
|  | อาตาเซอร์ซีสที่สี่ | ปกครองเฉพาะในอียิปต์ล่าง | 338-336 ปีก่อนคริสตกาล |
|  | ดาริอุสที่สาม | อียิปต์บนกลับสู่การควบคุมของเปอร์เซียเมื่อ 335 ปีก่อนคริสตกาล จักรวรรดิเปอร์เซียถูกพิชิตโดยอเล็กซานเดอร์มหาราชในเมื่อ 332 ปีก่อนคริสตกาล | 336-332 ปีก่อนคริสตกาล |
การก่อกบฏโดยชาวพื้นเมืองเกิดขึ้นอีกครั้งในช่วงราชวงศ์ที่สิบเอ็ด
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เซเนนเซเทปอูนิพทาห์ | คาบาบาช | ฟาโรห์กบฏที่ทรงนำการรุกรานในนิวเบีย | 338–335 ปีก่อนคริสตกาล |
ช่วงสมัยเฮลเลนิสติก

บทความหลัก: สมัยเฮลเลนิสต์
ช่วงสมัยเฮลเลนิสติก > ราชวงศ์อาร์กีด

บทความหลัก: ราชวงศ์อาร์กีด
ชาวกรีกมาซิโดเนียภายใต้การนำของอเล็กซานเดอร์มหาราชเข้าสู่ยุคแห่งเฮลเลนิสติกด้วยการพิชิตเปอร์เซียและอียิปต์ ราชวงศ์อาร์กีดปกครองตั้งแต่ 332 ถึง 309 ปีก่อนคริสตกาล
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เซปต์เอนเร เมริอามุน | อะลุกซิเดรส (อเล็กซานเดอร์มหาราช) | พระนามทางการ คือ อเล็กซานเดอร์ที่ 3 แห่งมาซิโดเนีย ทรงพิชิตเปอร์เซียและอียิปต์ | 332–13 มิถุนายน 323 ปีก่อนคริสตกาล |
|  | เซปต์เอนเร เมริอามุน | เพลูพูอิซา (ฟิลิป อาร์ริดีอุส) | พระนามทางการ คือ ฟิลิปที่ 3 แห่งมาซิโดเนีย พระองค์เป็นพระอนุชาต่างพระราชมารดาของอเล็กซานเดอร์มหาราชที่ทรงพิการทางสมอง | 323–317 ปีก่อนคริสตกาล |
|  | คาอิบเร เซเทปเอนอามุน | อะลุกซินเดรส (อเล็กซานเดอร์ที่ 4) | พระนามทางการ คือ อเล็กซานเดอร์ที่ 4 แห่งมาซิโดเนีย พระองค์เป็นพระราชโอรสของอเล็กซานเดอร์มหาราชและพระนางร็อกซานา | 317–309 ปีก่อนคริสตกาล |
ช่วงสมัยโรมัน

บทความหลัก: ฟาโรห์แห่งโรมัน
คลีโอพัตราที่ 7 ทรงมีความสัมพันธ์กับจอมเผด็จการโรมันนามว่า จูเลียส ซีซาร์ และแม่ทัพโรมันนามว่า มาร์ค แอนโทนี แต่หลังจากนั้นไม่นานหลังจากที่พระองค์ทรงทำอัตวินิบาตกรรม (หลังจากมาร์ค แอนโทนีได้พ่ายแพ้ต่ออ็อคตาเวียน ซึ่งต่อมาคือจักรพรรดิออกุสตุส ซีซาร์) อียิปต์จึงกลายเป็นมณฑลหนึ่งของสาธารณรัฐโรมันเมื่อ 30 ปีก่อนคริสตกาล จักรพรรดิโรมันพระองค์ต่อมาได้รับพระราชทานบรรดาศักดิ์เป็นฟาโรห์ แม้ว่าจะอยู่ในอียิปต์เท่านั้น
จักรพรรดิโรมันองค์สุดท้ายที่ได้รับพระราชทานบรรดาศักดิ์เป็นฟาโรห์คือจักรพรรดิมักซีมินัส ดาซา (ทรงครองราชย์ระหว่าง ค.ศ. 311–313)
ภาพสลักอียิปต์ที่แสดงภาพของจักรพรรดิทราจันแห่งโรมัน (ด้านขวา ซึ่งครองราชย์ ค.ศ. 98 – 117) ในรูปแบบของฟาโรห์เต็มรูปแบบ
เอเวอเรสต์ ไต่ฟ้าท้านรก

| เอเวอเรสต์ ไต่ฟ้าท้านรก |
| --- | --- |
โปสเตอร์ในภาษาไทย
กำกับ: บัลทาซาร์ คอร์มาเกอร์
เขียนบท: วิลเลียม นิโคลสัน   ไซมอน โบฟอย
อำนวยการสร้าง: ทิม เบแวน   เอริค เฟลเนอร์   นิคกี้ เคนทิช บาร์น   ไทเลอร์ ทอมป์สัน   ไบรอัน โอลิเวอร์
นักแสดงนำ:   เจสัน คลาร์ก  จอช โบรลิน  จอห์น ฮอว์กส์  โรบิน ไรต์  เอมิลี วัตสัน  เคียรา ไนต์ลีย์  แซม เวิร์ธธิงตัน  เจค จิลเลินฮาล 
กำกับภาพ: ซัลวาต ทูทีโน
ตัดต่อ: มิกซ์ ออสรีป
ดนตรีประกอบ: ริโอ มาเรียเนลี
บริษัทผู้สร้าง: ครอสครีกพิกเจอส์   วอลเดนมีเดีย   เวิร์คอิงค์ฟิล์ม  
ผู้จัดจำหน่าย: ยูนิเวอร์แซลสตูดิโอส์
วันฉาย: 25 กันยายน ค.ศ. 2015 (สหรัฐอเมริกา)   1 ตุลาคม ค.ศ. 2015 (ไทย)
ความยาว: 121 นาที
ประเทศ: อังกฤษ   สหรัฐอเมริกา
ภาษา: อังกฤษ
ทุนสร้าง: 55 ล้านดอลลาร์สหรัฐ
ทำเงิน: 203.4 ล้านดอลลาร์สหรัฐ
เอเวอเรสต์ ไต่ฟ้าท้านรก (อังกฤษ: Everest) เป็นภาพยนตร์ภัยพิบัติ-ผจญภัยในปี ค.ศ. 2015 กำกับโดย บัลทาซาร์ คอร์มาเกอร์ เขียนบทโดย วิลเลียม นิโคลสัน และ ไซมอน โบฟอย นำแสดงโดย เจสัน คลาร์ก, จอช โบรลิน, จอห์น ฮอว์กส์, โรบิน ไรท์, เอมิลี วัตสัน, คีร์รา ไนท์ลีย์, แซม เวิร์ธธิงตัน และ เจค จิลเลินฮาล
ภาพยนตร์ออกฉายรอบปฐมทัศน์ในงานเวนิซอินเตอร์เนชั่นแนลฟิล์มเฟสติวัลเมื่อวันที่ 2 กันยายน ค.ศ. 2015 และเข้าฉายครั้งแรกในโรงภาพยนตร์เมื่อวันที่ 18 กันยายน 2015 ซึ่งได้รับแรงบันดาลใจจากเหตุการณ์จริง ในปี 1996 เป็นเรื่องราวของสองกลุ่มนักปีนเขาที่กำลังเดินทางเพื่อพิชิตยอดเขาที่สูงที่สุดในโลกอย่างเอเวอเรสต์ นำโดย ร็อบ ฮอลล์ (คลาร์ก) และ สก็อตต์ ฟิชเชอร์ (จิลเลินฮาล)
ภาพยนตร์เรื่องนี้ได้รับการปล่อยตัวครั้งแรกในระบบไอแมกซ์และ3 มิติ เมื่อวันที่ 11 กันยายน 2015 ในสหราชอาณาจักรในระบบไอแมกซ์, 3 มิติ, แว่น 3 มิติ, 2 มิติ ในระดับนานาชาติเข้าฉายเมื่อวันที่ 18 กันยายน 2015 ในระบบไอแมกซ์ 3 มิติ โดยมีจำนวนโรงฉาย 545 โรง ในสหรัฐอเมริกาและแคนาดา เริ่มเข้าฉายในวงกว้างในสหรัฐอเมริกาเมื่อวันที่ 25 กันยายน 2015 จำนวนโรงฉาย 3,006 โรง ภาพยนตร์เรื่องนี้ได้เสียงชื่นชมจากนักวิจารณ์และทำรายได้กว่า 203 ล้านดอลลาร์สหรัฐ
แหล่งข้อมูลอื่น

เว็บไซต์ทางการ
เอเวอเรสต์ ไต่ฟ้าท้านรก ที่อินเทอร์เน็ตมูวีเดตาเบส
เอเวอเรสต์ ไต่ฟ้าท้านรก ประวัติความเป็นมา กับ ฮอลลีวู้ด
เอเลนดิล

เอเลนดิล (อังกฤษ: Elendil) เป็นตัวละครตัวหนึ่งในปกรณัมของ เจ. อาร์. อาร์. โทลคีน ปรากฏในนิยายเรื่อง เดอะลอร์ดออฟเดอะริงส์ ซิลมาริลลิออน และ Unfinished Tales  เขาเป็นบิดาของอิซิลดูร์ และ อนาริออน  เป็นผู้ก่อตั้งอาณาจักรอาร์นอร์และกอนดอร์ อาณาจักรของชาวดูเนไดน์บนมิดเดิ้ลเอิร์ธ
เอเลนดิลเกิดในปีที่ 3119 ของยุคที่สอง เขาเป็นบุตรของอามันดิล เจ้าผู้ครองนครอันดูนิเอ และผู้นำเหล่า'ผู้ศรัทธา' ที่ยังมีสัมพันธไมตรีอันดีกับพวกเอลฟ์ ในยุคที่นูเมนอร์ภายใต้การปกครองของอาร์-ฟาราโซน แข็งข้อกับปวงเทพและเป็นอริกับพวกเอลฟ์  ชื่อของเอเลนดิลในภาษาเควนยา แปลได้สองความหมาย คือ 'สหายเอลฟ์' หรือ 'ผู้รักดวงดาว'
เอเลนดิลกับบุตรทั้งสอง คืออิซิลดูร์และอนาริออน หนีรอดจากการล่มสลายของเกาะนูเมนอร์ แล้วมาก่อตั้งอาณาจักรมนุษย์ขึ้นใหม่บนแผ่นดินมิดเดิลเอิร์ธ  พวกเขานำสมบัติทรงคุณค่าหลายอย่างติดตัวมาด้วย เช่น พาลันเทียร์ หน่ออ่อนของนิมล็อธพฤกษาขาว และสมบัติประจำราชวงศ์อีกหลายอย่างเช่น แหวนของบาราเฮียร์ เป็นต้น เอเลนดิลปกครองอาณาจักรอาร์นอร์ ตั้งเมืองหลวงอยู่ที่นครอันนูมินัส ขณะที่บุตรทั้งสองคืออิซิลดูร์และอนาริออนปกครองกอนดอร์ โดยสร้างเมืองหลวงที่ออสกิเลียธ และสร้างราชวังของแต่ละคนไว้ที่มินัสอิธิล และมินัสอะนอร์ ตามลำดับ
ในช่วงปลายยุคที่สอง เอเลนดิลร่วมมือกับกิล-กาลัด จอมกษัตริย์โนลดอร์องค์สุดท้าย จัดตั้งกองทัพผสมระหว่างเอลฟ์กับมนุษย์ ทำสงครามกับเซารอน เรียกชื่อว่า สงครามแห่งพันธมิตรครั้งสุดท้าย เซารอนได้ออกมารบด้วยตัวเอง  และสังหารทั้งเอเลนดิลและกิล-กาลัดสิ้นพระชนม์ในที่รบ  ดาบนาร์ซิล ของเอเลนดิล แตกออกเป็นเสี่ยงๆ  อิซิลดูร์คว้าดาบหักนั้นขึ้นมา และสามารถตัดนิ้วของเซารอนที่สวมแหวนเอกธำมรงค์ ทำให้เซารอนสิ้นอำนาจและพ่ายแพ้ไปในการศึกครั้งนั้น
ตราประจำพระองค์ของเอเลนดิล คือภาพนิมลอธพฤกษาขาว มีดวงดาราเจ็ดดวง อันเป็นสัญลักษณ์แทนเรือเจ็ดลำที่บรรทุกพาลันเทียร์ขณะหนีออกจากการล่มสลายของนูเมนอร์ และสามารถหนีรอดมาถึงชายฝั่งมิดเดิ้ลเอิร์ธ ด้านบนสุดมีรูปมงกุฏปีก  ตราสัญลักษณ์นี้ ภายหลังได้กลายเป็นตราสัญลักษณ์ของอาณาจักรกอนดอร์
เอเดรียน วิลคินสัน

| เอเดรียน วิลคินสัน  Adrienne Wilkinson |
| --- | --- |
เกิด: Adrienne Marie Wilkinson  (1977-09-01) กันยายน 1, 1977 (47 ปี) รัฐมิสซิสซิปปี, สหรัฐอเมริกา
อาชีพ: นักแสดง
เว็บไซต์: เว็บไซต์ทางการ
Adrienne Wilkinson
เอเดรียน มาร์รี วิลคินสัน (อังกฤษ: Adrienne Marie Wilkinson เกิดวันที่ 1 กันยายน 1977) เธอเป็นนักแสดงหญิงชาวอเมริกัน เธอมีชื่อเสียงจากการนำแสดงในละครโทรทัศน์เรื่อง Xena: Warrior Princess ในช่วงฤดูกาลที่ 5-6 และมีผลงานเด่นด้านละครโทรทัศน์เรื่องอื่นอีก เช่น Angel, Charmed, ER, และ Venice: The Series, และเธอยังมีผลงานเด่นด้านภาพยนตร์จากการร่วมแสดงในภาพยนตร์เรื่อง Star Trek: Renegades. และเธอยังเป็นนักพากย์อีกด้วย เธอยังมีผลงานเด่นด้านภาพยนตร์จากการพากย์เสียงในภาพยนตร์เรื่อง Star Wars: The Force Unleashed, Alpha Protocol,, Star Wars: The Old Republic, The Secret World, and The Evil Within. เธอยังมีผลงานเด่นด้านภาพยนตร์จากการพากย์เสียงในละครโทรทัศน์เรื่อง Star Wars: The Clone Wars and Star Wars: Rebels.